[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 2.3.2006

COM(2006) 85 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ ΚΑΙ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Χρηματοδότηση της ανάπτυξης και αποτελεσματικότητα της βοήθειας – Οι προκλήσεις για την κλιμάκωση της βοήθειας της ΕΕ 2006 – 2010 {SEC(2006) 294}

1. ΙΣΤΟΡΙΚΟ

Με την προοπτική της Διάσκεψης Κορυφής των Ηνωμένων Εθνών για την ανασκόπηση της Χιλιετίας το Σεπτέμβριο του 2005 η Ε.Ε. ανέλαβε ιστορικές νέες δεσμεύσεις προκειμένου να επιταχυνθεί η πρόοδος για την επίτευξη των αναπτυξιακών στόχων της χιλιετίας (ΑΣΧ) [1], βάσει των προγενέστερων δεσμεύσεων της Βαρκελώνης που ελήφθησαν πριν από τη Διάσκεψη του Μοντερέυ για τη χρηματοδότηση της ανάπτυξης το 2002. Οι εν λόγω αποφάσεις ήταν βασικές για τη δρομολόγηση δεσμεύσεων από άλλα μέρη. Επικροτήθηκαν ευρέως από τις αναπτυσσόμενες χώρες - εταίρους μας, ιδίως καθώς τα αποτελέσματα της ίδιας της διάσκεψης δεν έφτασαν τις προσδοκίες της Ε.Ε., συγκεκριμένα σε ό,τι αφορά την πτυχή της χρηματοδότησης της ανάπτυξης. Στη συνέχεια η Γενική Συνέλευση των Ηνωμένων Εθνών συμφώνησε στη διεξαγωγή επακόλουθης διάσκεψης μεταξύ 2008 και 2009 σχετικά με την ανασκόπηση της περαιτέρω προόδου της κοινής αντίληψης του Μοντερέυ.

Οι νέες δεσμεύσεις θα ενισχύσουν περαιτέρω τη θέση της Ε.Ε. ως πρώτου παγκόσμιου δωρητή βοήθειας και αποτέλεσαν θεμελιώδη στοιχεία της «ευρωπαϊκής κοινής αντίληψης για την ανάπτυξη»[2] – και της στρατηγικής της Ε.Ε. για την Αφρική[3] που συμφωνήθηκε αργότερα το 2005. Περιλαμβάνουν:

- νέους στόχους για την επίσημη αναπτυξιακή βοήθεια (ΕΑνΒ ): μέσω των σταδιακών αυξήσεων της ΕΑνΒ, η Ε.Ε. θα παράσχει συνολικά 0,56% του ΑΕΕ της μέχρι το 2010, ως ενδιάμεσο στάδιο για την επίτευξη του στόχου των ΗΕ που ανέρχεται σε 0,7% μέχρι το 2015. Η εν λόγω δέσμευση πραγματοποιείται σε συνδυασμό με την υπόσχεση για την παροχή βοήθειας αυξημένης κατά 50% προς την Αφρική·

- περαιτέρω δεσμεύσεις σχετικά με καινοτόμες πηγές χρηματοδότησης για την ανάπτυξη, την περαιτέρω διαγραφή του χρέους και τα διεθνή δημόσια αγαθά·

- καλύτερα συντονισμένη και αποτελεσματικότερη βοήθεια σε επίπεδο Ε.Ε, καθώς και την εφαρμογή της Διακήρυξης του Παρισιού για την αποτελεσματικότητα της βοήθειας, με πιο προβλέψιμους μηχανισμούς βοήθειας, και συγκεκριμένα με δημοσιονομική στήριξη, περιορισμό των εξωγενών πληγμάτων, αποσύνδεση της βοήθειας και μεταρρύθμιση των διεθνών χρηματοπιστωτικών ιδρυμάτων·

- βοήθεια για το εμπόριο (TRA), για την οποία το Συμβούλιο καθόρισε περαιτέρω δεσμεύσεις πριν από την Υπουργική Διάσκεψη του ΠΟΥ στο Χονγκ Κονγκ[4].

Το Συμβούλιο κάλεσε την Επιτροπή να παρακολουθήσει την εφαρμογή των εν λόγω δεσμεύσεων και να προβαίνει ετησίως σε απολογισμό προόδου σχετικά με τη χρηματοδότηση και την αποτελεσματικότητα της βοήθειας, συν τοις άλλοις για την Αφρική. Η παρούσα ανακοίνωση παρέχει την πρώτη σχετική αξιολόγηση της εφαρμογής της εκτεταμένης σειράς δεσμεύσεων της Ε.Ε. και βασίζεται στις συνεισφορές των κρατών μελών (ΚΜ) στην ετήσια έρευνα παρακολούθησης που πραγματοποιήθηκε στα τέλη του 2005. Εμπεριστατωμένη αξιολόγηση της προόδου παρατίθεται στο πλαίσιο του συμπληρωματικού έγγραφο εργασίας των υπηρεσιών της Επιτροπής[5].

2. ΔΕΣΜΕΥΣΗ ΓΙΑ ΤΗΝ ΑΥΞΗΣΗ ΤΩΝ ΧΡΗΜΑΤΟΔΟΤΙΚΩΝ ΠΟΡΩΝ ΠΟΥ ΔΙΑΤΙΘΕΝΤΑΙ ΓΙΑ ΤΗΝ ΕΠΙΣΗΜΗ ΑΝΑΠΤΥΞΙΑΚΗ ΒΟΗΘΕΙΑ (ΕΑνΒ)

Το 2005 η Ε.Ε. αύξησε τους αρχικούς στόχους ΕΑνΒ που ορίστηκαν για το 2006 από τα ΚΜ τα οποία συμμετείχαν στις «Δεσμεύσεις της Βαρκελώνης» (ΕΕ15: 0,33% ΕΑνΒ/ΑΕΕ μεμονωμένος βασικός στόχος για την εξασφάλιση συνολικού μέσου όρου Ε.Ε. ύψους 0,39%). Προκειμένου να επιτευχθεί ο στόχος των ΗΕ του 0,7% έως το 2015, το σύνολο των 25 ΚΜ, συμπεριλαμβανομένων των κρατών που προσχώρησαν στην Ε.Ε. το 2004 (ΕΕ10) προσυπέγραψαν νέες δεσμεύσεις: τα ΕΕ15 δεσμεύθηκαν να επιτύχουν, έως το 2010 , ατομικό επίπεδο αναφοράς 0,51% - τα ΕΕ10 0,17% - ΕΑνΒ ως ποσοστό του ΑΕΕ, που αντιστοιχεί σε συνολικό αποτέλεσμα 0,56% ΕΑνΒ/ΑΕΕ. Οι προσχωρούσες χώρες Βουλγαρία και Ρουμανία ευθυγραμμίστηκαν με τις εν λόγω δεσμεύσεις.

2.1. Δρομολόγηση της επίτευξης του στόχου ΕΑνΒ του 2006

Η Ε.Ε. έχει δρομολογήσει αποτελεσματικά την επίτευξη του αρχικού συλλογικού στόχου ΕΑνΒ 0,39% έως το 2006. Εάν οι προβλέψεις αποδειχθούν σωστές η Ε.Ε. εξακολουθεί να μπορεί να επιτύχει μέσο όρο περίπου 0,42%. Οι επιδόσεις της Ε.Ε. το 2004 είναι ικανοποιητικές καθώς με τη συνολική παροχή 0,34% του ΑΕΕ για την ΕΑνΒ, η Ε.Ε. εξασφαλίζει ουσιαστικά υψηλότερα επίπεδα από τους δωρητές ΟΟΣΑ/ΕΑΒ εκτός Ε.Ε. (με εξαίρεση τη Νορβηγία και την Ελβετία) και παραμένει πολύ πάνω από το μέσο όρο ΕΑΒ του 0,26%. Το εν λόγω ποσοστό αντιστοιχεί σε εισροές βοήθειας προσαυξημένες κατά €2.3 δισεκατομμύρια σε σχέση με το 2003, αλλά δεν έχει οδηγήσει σε πραγματική εκατοστιαία αύξηση σε σύγκριση με το 2003.

Table 1: EU ODA levels 2004 – 2005 – 2006

[pic]

Data sources: OECD/DAC Annual report 2005 and replies by EU MS to the Monterrey survey

Οι προβλέψεις για το 2005-2006 είναι πιο ελπιδοφόρες. Εφόσον αποδειχθούν σωστές οι τρέχουσες εκτιμήσεις, η Ε.Ε.15 συνολικά θα έχει υπερβεί το στόχο του 0,39% ήδη το 2005. Η Ιταλία, που είναι η μοναδική χώρα με μείωση ΕΑνΒ ανά ΑΕγχΠ μεταξύ 2003 και 2004, φαίνεται ότι έχει εισαγάγει διορθωτικά μέτρα (κατ΄ εκτίμηση 0,24% ΕΑνΒ/ΑΕΕ), αλλά παραμένει στο χαμηλότερο επίπεδο στο πλαίσιο της ομάδας. Το συλλογικό αποτέλεσμα του 2006 θα εξαρτηθεί από τα ΚΜ που εξακολουθούν να βρίσκονται κάτω απ το βασικό όριο του 0,33%. Πρέπει να εξασφαλίσουν ουσιαστική αύξηση του όγκου βοήθειας προκειμένου να επιτύχουν τον ατομικό τους στόχο έως το 2006 και να αποφύγουν να θέσουν σε κίνδυνο τις ισχυρές επιδόσεις της Ε.Ε. συνολικά . Τα ΕΕ10 θα μπορούσαν να συνεισφέρουν συλλογικά με περίπου 0,1% του ΑΕΕ τους για την ΕΑνΒ το 2006, εξασφαλίζοντας κατ' αυτόν τον τρόπο ισχυρότερες επιδόσεις σε σχέση με τις προηγούμενες εκτιμήσεις.

2.2 Αντίκτυπος της απόφασης του Ευρωπαϊκού Συμβουλίου σχετικά με την κλιμάκωση της κοινοτικής βοήθειας

Σε ό,τι αφορά το πακέτο δημοσιονομικών προοπτικών 2007 – 2013, το Ευρωπαϊκό Συμβούλιο αποφάσισε ότι[6] ο προϋπολογισμός ΕΚ για τις εξωτερικές ενέργειες θα αυξάνεται ετησίως κατά 4,5%, και χορήγησε επιπλέον ποσό €22.682 δισεκατομμυρίων ευρώ για τη συνεργασία με τις χώρες ΑΚΕ για την περίοδο 2008-2013 στο πλαίσιο του 10ου Ευρωπαϊκού Ταμείου Ανάπτυξης (ΕΤΑ). Οι εν λόγω αποφάσεις έχουν συνέπειες: εφόσον επικυρωθούν, το πραγματικό μερίδιο της συνεισφοράς ΕΚ (από τον προϋπολογισμό ΕΚ και από το ΕΤΑ) στη συλλογική ΕΑνΒ της Ε.Ε. θα μειωθεί από το τωρινό 20% σε 15% έως το 2010 και σε 13% έως το 2013. Επιπλέον, εάν τα ΚΜ τηρήσουν τις υποσχέσεις τους σχετικά με την ΕΑνΒ θα πρέπει να παράσχουν περίπου 90% επιπλέον βοήθεια της Ε.Ε. σε διμερές επίπεδο.

Σε αυτό το πλαίσιο, η Ε.Ε. πρέπει να αντιμετωπίσει μια διπλή πρόκληση προκειμένου να εξασφαλίσει την αξιοπιστία της ως βασικού παγκόσμιου δωρητή, όπως επισημαίνεται στο πλαίσιο της ευρωπαϊκής κοινής αντίληψης για την ανάπτυξη:

- Τα συμπεράσματα του Συμβουλίου δεν εξασφαλίζουν επαρκείς πόρους προκειμένου να ανταποκριθεί η ΕΚ στις προσδοκίες των εταίρων που απορρέουν από τις φιλόδοξες συμφωνίες σύνδεσης / εταιρικής σχέσης ΕΚ και Ε.Ε., οι οποίες έχουν συναφθεί με πολλές χώρες εταίρους παγκοσμίως. Εάν τα εθνικά συστήματα βοήθειας των ΚΜ επίσης υποστούν σημαντική πίεση λόγω της κλιμάκωσης της βοήθειας αυτό θα συνεπάγεται υπονόμευση της δέσμευσης να καταστεί η Ε.Ε. συλλογικά ισχυρότερος και αποτελεσματικότερος φορέας βοήθειας.

Ως εκ τούτου και προκειμένου να εξασφαλιστεί μια συλλογική συνεκτικότητα και προβολή σε επίπεδο Ε.Ε. είναι ζωτική η εγκαθίδρυση των κατάλληλων δομών και μεθοδεύσεων, συν τοις άλλοις σε επίπεδο Ε.Ε., για τη διευκόλυνση της συντονισμένης και συμπληρωματικής διοχέτευσης της βοήθειας σε διμερές επίπεδο ΚΜ και σε επίπεδο ΕΚ. Η Επιτροπή πρόκειται να συμβάλει στην εν λόγω προσπάθεια για την ανάπτυξη διαφόρων ειδών δομών υποδοχής που προσφέρονται για εθελοντικές συνεισφορές των ΚΜ όπως το ευρωπαϊκό ταμείο αρωγής και τις υποδομές στην Αφρική, οι μηχανισμοί πρόσκλησης υποβολής προτάσεων όπως εφαρμόζονται στο πλαίσιο των εγκαταστάσεων ύδατος και ενέργειας της ΑΚΕ, ή τη διερεύνηση της σκοπιμότητας κοινών μέσων προς αντιμετώπιση των παγκόσμιων προκλήσεων που αφορούν την πτώση των τιμών των αγαθών και τις φυσικές καταστροφές (π.χ. EU-FLEX ή παρόμοιο μέσο).

2.3 Κλιμάκωση της ΕΑνΒ της Ε.Ε: νέοι ενδιάμεσοι στόχοι για το 2010

Σύμφωνα με τις προκαταρκτικές εκτιμήσεις, η πλειονότητα των ΚΜ έχει εισαγάγει τα απαιτούμενα μέτρα για την επίτευξη στόχων ΕΑνΒ 2010: έξι ΚΜ θα παράσχουν 0,7% ή περισσότερο του ΑΕΕ ως ΕΑνΒ, με τη Σουηδία να διατηρεί την Εανβ της σε 1% του ΑΕΕ και το Λουξεμβούργο που επιχειρεί να επιτύχει το εν λόγω επίπεδο. Άλλα τέσσερα ΚΜ θα διοχετεύσουν περίπου 0,6% του ΑΕΕ τους για αναπτυξιακή βοήθεια και άλλα ΚΜ προβλέπουν σταδιακές ετήσιες προσαυξήσεις ώστε να επιτύχουν το 0,51% ΕΑνΒ/ΑΕΕ.

Diagram 1: Estimated EU ODA in relation to the collective targets 2006-2010

[pic]

Sources: Replies of EU Member States to the Monterrey survey

Table 2: Prospects for achievement of the 2006-2010 intermediate EU goals

[pic]

Source: Replies of EU MS to the Monterrey survey

Ενώ προβλέπεται συνεχής αύξηση των ροών ΕΑνΒ, σημαντικό μερίδιο της αύξησης φαίνεται να αφορά εγχειρήματα ελάφρυνσης του χρέους (συγκεκριμένα στο Ιράκ και τη Νιγηρία την περίοδο 2005-2007). Αναφερόμενη στην κοινή αντίληψη του Μοντερέυ, η Επιτροπή τονίζει την ανάγκη να εξασφαλιστεί ότι οι πόροι που διοχετεύονται για την ελάφρυνση του χρέους δεν αφαιρούνται από τους πόρους ΕΑνΒ που προορίζονται να διατεθούν στις αναπτυσσόμενες χώρες. Η επικείμενη πρόκληση συνίσταται στην εισαγωγή της απαιτούμενης δυναμικής στο δημοσιονομικό σχεδιασμό των ΚΜ με σκοπό την επίτευξη σταθερά υψηλότερων επιπέδων ΕΑνΒ ενόψει των στόχων του 2010, ιδίως σε χώρες που εξακολουθούν να απέχουν πολύ από την επίτευξη του βασικού στόχου του 2006. Διαπιστώνεται μια σημαντική τάση μεταξύ των ΚΜ να αντισταθμίσουν την απαιτούμενη αύξηση των προϋπολογισμών για τη βοήθεια.

2.4 Η συνεισφορά των νέων κρατών μελών

Οι δέκα χώρες που προσχώρησαν στην Ε.Ε. το 2004 (ΕΕ10) συμφώνησαν σε ατομικά κατώτατα όρια, προσαρμοσμένα στην ιδιαίτερη κατάστασή τους. Δεσμεύτηκαν να καταβάλουν προσπάθειες για την επίτευξη του ‘κεκτημένου’ της Ε.Ε. από το 2002 έως το 2015 (0,33% ΕΑνΒ/ΑΕΕ) μέσω σταδιακών αυξήσεων της ΕΑνΒ τους και με ενδιάμεσο στόχο 0,17% έως το 2010.

Diagram 2: Projected ODA increases in the EU10 during 2003-2010 compared to US and Japan

[pic]

Sources: OECD/ DAC Annual report 2005 and replies of MS to the Monterrey survey

Οι συνολικές τους επιδόσεις είναι εντυπωσιακές, ιδίως σε σύγκριση με άλλους μεγάλους δωρητές ΟΟΣΑ/ΕΑΒ. Εάν επιβεβαιωθούν οι ισχύουσες τάσεις, ο συνδυασμένος όγκος ΕΑΒ θα αυξηθεί κατά περισσότερες από έξι φορές κατά την περίοδο μεταξύ 2003 -έτος πριν την προσχώρηση στην Ε.Ε.- και 2010 και θα επιτύχει τον βασικό στόχο του 0,17%. Ενώ ορισμένες χώρες έχουν προβλέψει σταδιακές αυξήσεις της βοήθειας, άλλες πρέπει να αυξήσουν τις προσπάθειές τους και να προσαρμόσουν τους προϋπολογισμούς τους για την ΕΑνΒ, ιδίως μέσω κονδυλίων εκτός των εισφορών τους στον προϋπολογισμό ΕΚΤ και στο 10ο ΕΤΑ. Έως το 2010, τα συνδυασμένα επίπεδα βοήθειας των ΕΕ10 θα αντιστοιχούν στην προβλεπόμενη αναλογία ΕΑνΒ/ΑΕΕ των ΗΠΑ.

2.5 Η ειδική δέσμευση για την Αφρική

Η Ε.Ε. ανέλαβε να αυξήσει τη βοήθεια προς τη νοτίως της Σαχάρας Αφρική και να εξασφαλίσει ότι το ήμισυ των προβλεπόμενων αυξήσεων της συλλογικής βοήθειας από το 2006 και πέρα θα διοχετευθεί στην Αφρική. Ενώ η G8 - βασιζόμενη γενικότερα στα χρηματοδοτικά εγχειρήματα της Ε.Ε. - επίσης υποσχέθηκε αυξήσεις της βοήθειας προς την Αφρική με προοπτική το 2010, η υπόσχεση της Ε.Ε. μέχρις στιγμής δεν έχει συνοδευτεί από παρόμοιες δεσμεύσεις από άλλα μέρη, ούτε σε ό,τι αφορά το πεδίο ούτε σε ό,τι αφορά τους επαληθεύσιμους δείκτες. Η δέσμευση προς την Αφρική εντάσσεται στο πλαίσιο της συλλογικής προσπάθειας της Ε.Ε. και δεν έχει σχέση με τις εθνικές προτεραιότητες για τη βοήθεια των μεμονωμένων ΚΜ. Οι περαιτέρω προσπάθειες για τον καταμερισμό της εργασίας πρέπει να εξασφαλίσουν σωστή κατανομή του βάρους μεταξύ των δωρητών Ε.Ε. και των διεθνών εταίρων.

Diagram 3: Share of allocations to Africa in EU total ODA – average 2000 - 2004

[pic]

Source: OECD/DAC Annual Report 2005

Η Επιτροπή καλεί το Συμβούλιο:

- να απευθύνει έκκληση σε άλλους δωρητές να δεσμευθούν ουσιαστικότερα για την εξασφάλιση της απαιτούμενης χρηματοδότησης για τους ΑΣΧ, ιδίως για την Αφρική, μεσοπρόθεσμα και μακροπρόθεσμα·

- δεδομένων των αρνητικών επιπτώσεων στη βοήθεια της ΕΚ των συμπερασμάτων για τις δημοσιονομικές προοπτικές που εγκρίθηκαν από το Ευρωπαϊκό Συμβούλιο, να απευθύνει έκκληση στα ΚΜ να συνεισφέρουν, ιδίως για την Αφρική, στα κοινά μέσα βοήθειας σε επίπεδο Ε.Ε. και σε άλλα επίπεδα, με σκοπό την εξασφάλιση αποτελεσματικής εφαρμογής των επερχόμενων αυξήσεων της βοήθειας·

- να ενθαρρύνει τα ΚΜ των οποίων τα επίπεδα ΕΑνΒ εξακολουθούν να βρίσκονται κάτω από το ατομικό βασικό όριο να καταβάλουν κάθε προσπάθεια για να επιτύχουν τους στόχους το 2006 και το 2010, αντίστοιχα·

- να εξασφαλίσουν ότι οι περαιτέρω εξελίξεις σε ό,τι αφορά την ελάφρυνση του χρέους θα συμβαδίζουν με το πνεύμα της συναίνεσης του Μοντερέυ και των δεσμεύσεων της Ε.Ε.·

- να ενθαρρύνει τα ΚΜ που προσχώρησαν στην Ε.Ε μετά το 2002, να διατηρήσουν και να εντείνουν τις προσπάθειές τους ώστε να επιτύχουν το 0,17% ΕΑνΒ/ΑΕΕ ατομικά έως το 2010.

3. ΔΕΣΜΕΥΣΗ ΓΙΑ ΤΙΣ ΚΑΙΝΟΤΟΜΕΣ ΠΗΓΕΣ ΧΡΗΜΑΤΟΔΟΤΗΣΗΣ

Το 2005, το Συμβούλιο εξέτασε τις πιο φιλόδοξες επιλογές σχετικά με τις καινοτόμες πηγές χρηματοδότησης για την ανάπτυξη βάσει των τεχνικών αναλύσεων που παρέσχε η Επιτροπή[7]. Ως αποτέλεσμα της λόγω διαδικασίας, δύο προτάσεις έλαβαν την υποστήριξη ορισμένων ΚΜ:

- Η διεθνής χρηματοπιστωτική διευκόλυνση για την ανοσοποίηση (International Finance Facility (IFF) for Immunisation - IFF-Im ), που δρομολογήθηκε το Σεπτέμβριο του 2005 από τη Γαλλία, η Ιταλία , την Ισπανία, τη Σουηδία και το ΗΒ, ως μηχανισμός για την επίσπευση της διάθεσης πόρων που έχουν ήδη δεσμευθεί για χώρες-εταίρους για προγράμματα ανοσοποίησης, συνεπάγεται δέσμευση €3,3 δισεκατομμυρίων ευρώ για περίοδο δεκαετίας· οι πρώτες εκταμιεύσεις προβλέπονται για το 2006 ;

- Ένας φόρος αλληλεγγύης για τα αεροπορικά εισιτήρια με σκοπό τη διευκόλυνση της χρηματοδότησης των υφιστάμενων δεσμεύσεων ΕΑνΒ, ιδίως για σχέδια στον τομέα της υγείας: το ΗΒ επισήμανε ότι μέρος του ισχύοντος δασμού για τους επιβάτες αεροπορικών μεταφορών πρέπει να διοχετευθεί για τη χρηματοδότηση της ανάπτυξης. Η Γαλλία αποφάσισε να εισαγάγει φόρο για τα αεροπορικά εισιτήρια από τον Ιούλιο του 2006 και, σύμφωνα με τις εκτιμήσεις, η αύξηση θα συνίσταται σε περίπου 210 εκατομμύρια ευρώ ετησίως.

Ένα τεχνικό εργαστήριο υπηρεσιών της Επιτροπής και κρατών μελών για την καινοτόμα χρηματοδότηση το Φεβρουάριο του 2006 επισήμανε ότι η εφαρμογή των πρωτοβουλιών που βρίσκονται στο στάδιο της επεξεργασίας ενδέχεται να έχει θετικό αντίκτυπο στην ετοιμότητα των ΚΜ να συμμετέχουν σε, ή να προωθούν, προτάσεις καινοτόμας χρηματοδότησης για την ανάπτυξη.

Η σύνδεση των νέων πηγών χρηματοδότησης με συγκεκριμένα θέματα και στόχους ενδέχεται να οδηγήσει σε περαιτέρω κάθετους χρηματικούς πόρους και προγράμματα που επίσης απαιτούν την εξασφάλιση κρατικής κυριότητας.

Ο στόχος της κινητοποίησης συμπληρωματικών, πιο σταθερών πηγών χρηματοδότησης πρέπει να διέπει τη γενικότερη συζήτηση σχετικά με την καινοτομική χρηματοδότηση και τη μεθόδευση της βοήθειας και πρέπει, μεσοπρόθεσμα, να καταλήξει στην παροχή πιο προβλέψιμης χρηματοδότησης.

Σε αυτό το πλαίσιο, η Επιτροπή προτείνει το Συμβούλιο να συνεχίσει να εξετάζει καινοτόμες πηγές χρηματοδότησης, μεταξύ άλλων με την παρακολούθηση της εφαρμογής των υφιστάμενων πρωτοβουλιών.

4. ΔΕΣΜΕΥΣΗ ΓΙΑ ΤΗΝ ΕΛΑΦΡΥΝΣΗ ΤΟΥ ΧΡΕΟΥΣ

Το κύριο γεγονός για το χρέος το 2005 ήταν η πρόταση της G8 για την ακύρωση του χρέους προς το ΔΝΤ, την Παγκόσμια Τράπεζα (ΠΤ) και την Τράπεζα για την Ανάπτυξη της Αφρικής, που εξακολουθούν να οφείλουν χώρες που έχουν επιτύχει το σημείο ολοκλήρωσης HIPC (Heavily indebted poor countries: Φτωχές υπερχρεωμένες χώρες - ΦΥΧ). Η εν λόγω πολυμερής πρωτοβουλία για την ελάφρυνση του χρέους (Multilateral Debt Relief Initiative - MDRI) εγκρίθηκε από τις ετήσιες συνεδριάσεις του Σεπτεμβρίου 2005 των διεθνών χρηματοπιστωτικών ιδρυμάτων και τώρα τίθεται σε εφαρμογή από τα τρία σχετικά ιδρύματα. Οι χώρες που επωφελούνται από την εν λόγω επιπρόσθετη μείωση του χρέους με αυτό τον τρόπο πρόκειται κατά πάσα πιθανότητα να επιτύχουν μακροπρόθεσμη βιωσιμότητα του χρέους.

5. ΔΕΣΜΕΥΣΗ ΓΙΑ ΤΗΝ ΑΠΟΤΕΛΕΣΜΑΤΙΚΟΤΗΤΑ ΤΗΣ ΒΟΗΘΕΙΑΣ

Από το 2004 τόσο η Ε.Ε όσο και η κοινωνία των δωρητών γενικότερα - μαζί με τις δικαιούχες χώρες - συμφώνησαν σε συγκεκριμένες μεθοδεύσεις για την αποτελεσματικότητα της βοήθειας. Φέτος, η αποτελεσματικότητα σε ό,τι αφορά τη δρομολόγηση των εν λόγω δεσμεύσεων θα κριθεί σύμφωνα με το βαθμό της ουσιαστικής εφαρμογής.

Η Επιτροπή διαδραματίζει ενεργό ρόλο στην ανάπτυξη ενός ισχυρού μηχανισμού παρακολούθησης για τους στόχους και τους δείκτες της Διακήρυξης του Παρισιού. Δεδομένων των καθυστερήσεων όσον αφορά την οριστικοποίηση του εν λόγω εργαλείου παρακολούθησης, είναι ζωτικής σημασίας η σταθεροποίηση του ρυθμού της εν λόγω διαδικασίας το 2006, χωρίς να γίνονται συμβιβασμοί σε σχέση με τις δεσμεύσεις, προκειμένου να διατηρηθεί ο αριθμός των απαιτούμενων μεταρρυθμίσεων.

Η εν λόγω έκθεση προόδου θα προβαίνει μελλοντικά σε αξιολόγηση του καθεστώτος των δεσμεύσεων της Ε.Ε., οι οποίες καταγράφηκαν στο πλαίσιο του φόρουμ υψηλού επιπέδου του Παρισιού. Ένα ολοκληρωμένο σχέδιο δράσης για την αποτελεσματικότητα της βοήθειας της Ε.Ε. συγκεντρώνει νέα παραδοτέα στοιχεία που η Ε.Ε. θα πρέπει να αναπτύξει περαιτέρω το 2006 και να θέσει σε εφαρμογή στον κλάδο μέχρι το 2010.[8]

Το Συμβούλιο τόνισε επανειλημμένα την ανάγκη για αναβάθμιση της συμπληρωματικότητας των δραστηριοτήτων μας για τη βελτίωση του καταμερισμού της εργασίας, ως βασικού στοιχείου για τη βελτίωση της αποτελεσματικότητας της βοήθειας της Ε.Ε.. Παρά το γεγονός ότι η αναδιοργάνωση των τρεχουσών δραστηριοτήτων είναι δύσκολη, έχει ζωτική σημασία εάν ληφθεί υπόψη η προβλεπόμενη κλιμάκωση της βοήθειας, και συν τοις άλλοις απαιτεί συντονισμένη προσπάθεια. Το σχέδιο δράσης της Ε.Ε. ανταποκρίνεται στις εν λόγω προκλήσεις.

Η αναβάθμιση της αποτελεσματικότητας της βοήθειας προϋποθέτει προσπάθειες τόσο από τις χώρες εταίρους όσο και από τους δωρητές: οι χώρες εταίροι πρέπει να δρομολογήσουν διαδικασίες ανάθεσης συμβάσεων και διαχείρισης των δημόσιων οικονομικών σύμφωνα με τα διεθνή πρότυπα. Οι δωρητές πρέπει να εξερευνήσουν τρόπους με τους οποίους, ελλείψει εναρμονισμένων συστημάτων, μπορούν να μειώσουν τις δαπάνες των συναλλαγών. Η Επιτροπή, μέσω της αυξανόμενης προσφυγής στη δημοσιονομική και στην τομεακή υποστήριξη, απλούστευσε τις συμβατικές διευθετήσεις για τους διεθνείς οργανισμούς και οι προτάσεις για την απλούστευση του ρυθμιστικού και του νομοθετικού της πλαισίου προοδεύουν σύμφωνα με τις υποχρεώσεις που απορρέουν από τη Διακήρυξη του Παρισιού. Επιπλέον, οι ισχύοντες διαδικαστικοί και νομικοί περιορισμοί για τη βοήθεια της ΕΚ σε ό,τι αφορά τις συγκεντρωτικές χρηματοδοτήσεις και τη συγχρηματοδότηση δεν πρέπει να ισχύουν πέρα από το 2006 για τα νέα μέσα στο πλαίσιο των δημοσιονομικών προοπτικών 2007-2013 και πέρα από το 2007 για το ΕΤΑ.

Η Επιτροπή καλεί το Συμβούλιο:

- να υποστηρίξει τη θέσπιση δυναμικών διαδικασιών παρακολούθησης μέχρι το τέλος του 2006, τόσο στο πλαίσιο της ΕΑΒ, όσο και σε επίπεδο Ε.Ε.·

- να υποστηρίξει τη θέσπιση κανόνων για τη βοήθεια ΕΚ που να ευνοούν τη συγχρηματοδότηση με κράτη μέλη και άλλους δωρητές στο πλαίσιο των νέων μέσων συνεργασίας του προϋπολογισμού ΕΚ για την περίοδο 2007 – 2013 και στο πλαίσιο του 10ου ΕΤΑ·

- να συμφωνήσει στην περαιτέρω εμβάθυνση της προσέγγισής του όσον αφορά τη λειτουργική συμπληρωματικότητα, μέσω της έγκρισης αρχών για βελτιωμένη καταμερισμό της εργασίας·

- να συμφωνήσει επί μιας συντονισμένης στρατηγικής της Ε.Ε. σε ένα ευρύτερο πλαίσιο, με σκοπό την αντιμετώπιση της κλιμάκωσης της βοήθειας της Ε.Ε., βασιζόμενης στην αποτελεσματικότητα της βοήθειας και την κατανομή της εργασίας·

- να προσυπογράψει, το 2006, τα παραδοτέα στοιχεία που περιλαμβάνονται στο σχέδιο δράσης για την αποτελεσματικότητα της βοήθειας της Ε.Ε, καθώς και τους στόχους του για σταδιακή εφαρμογή των εν λόγω παραδοτέων στοιχείων στον τομέα μέχρι το 2010.

6. ΔΕΣΜΕΥΣΗ ΓΙΑ ΤΗ ΔΗΜΙΟΥΡΓΙΑ ΠΙΟ ΠΡΟΒΛΕΨΙΜΩΝ, ΛΙΓΟΤΕΡΟ ΕΥΜΕΤΑΒΛΗΤΩΝ ΜΗΧΑΝΙΣΜΩΝ ΒΟΗΘΕΙΑΣ

Σε ό,τι αφορά τις αναπτυσσόμενες χώρες με τις καλύτερες επιδόσεις, ένα κυλιόμενο πολυετές πλαίσιο και η λιγότερο συχνή εξακρίβωση της πλήρωσης των προϋποθέσεων αποτελούν βασικά στοιχεία για την επίτευξη μεγαλύτερης προβλεψιμότητας σε σχέση με τις εκταμιεύσεις της δημοσιονομικής υποστήριξης. Ωστόσο, ενώ αρκετά ΚΜ ανέφεραν και δημοσιονομική υποστήριξη ως προτιμητέο μέσο βοήθειας, μόνο η Πορτογαλία και το ΗΒ φαίνεται να προτίθενται να μεταβούν σε πολυετή δημοσιονομική υποστήριξη με εξακρίβωση της πλήρωσης των προϋποθέσεων σε λιγότερο από ετήσια βάση σύμφωνα με τα συμπεράσματα του Συμβουλίου της 24ης Μαΐου 2005. Ένα τεχνικό εργαστήριο που διοργανώθηκε από την Επιτροπή το Φεβρουάριο του 2006 ως απάντηση στην πρόσκληση του Συμβουλίου για την επεξεργασία προτάσεων για ένα νέο μακροπρόθεσμο μηχανισμό δημοσιονομικής υποστήριξης[9] με στόχο τις χώρες με τις καλύτερες επιδόσεις επεσήμανε συν τοις άλλοις τις αποκλίνουσες απόψεις μεταξύ των ΚΜ. Ωστόσο τα ΚΜ συμφώνησαν όσον αφορά τη σημασία της εξασφάλισης πιο προβλέψιμης βοήθειας και εξεδήλωσαν ενδιαφέρον για τις ιδέες που παρουσίασε η Επιτροπή σε σχέση με μια πολυετή «σύμβαση ΑΣΧ» που πρέπει να εστιαστεί σε χώρες με καλές επιδόσεις και να προσφέρει μεγαλύτερες εξασφαλίσεις για προβλέψιμη χρηματοδότηση ως αντάλλαγμα για την αναβάθμιση του σχεδιασμού, της παρακολούθησης και των επιδόσεων από τους δικαιούχους για τους ΑΣΧ. Η Επιτροπή θα αναλύσει περαιτέρω το εν λόγω θέμα συν τοις άλλοις μέσω άτυπων ομάδων εργασίας με εμπειρογνώμονες από τα ενδιαφερόμενα ΚΜ, δωρητές με τις ίδιες απόψεις και σχετικούς διεθνείς οργανισμούς.

7. ΠΕΡΙΟΡΙΣΜΟΣ ΤΩΝ ΕΠΙΠΤΩΣΕΩΝ ΤΩΝ ΕΞΩΓΕΝΩΝ πληγματων

Η Ε.Ε. έχει δρομολογήσει αποτελεσματικά τη δέσμευσ ή της να υποστηρίξει την υλοποίηση συστημάτων ασφάλισης που βασίζονται στην αγορά και τον περιορισμό των αρνητικών επιπτώσεων των εξωτερικών πληγμάτων στην οικονομία των αναπτυσσόμενων χωρών. Μέσω του Ευρωπαϊκού Ταμείου Ανάπτυξης (ΕΤΑ), η Επιτροπή προορίζει 25 εκατομμύρια ευρώ για την υποστήριξη της διευκόλυνσης ασφάλισης του γενικού δείκτη ( Global Index Insurance Facility - GIIF) , υπό επεξεργασία από την ΠΤ κατά το 2005. Η GIIF θα περιλαμβάνει διευκόλυνση αντασφάλισης που θα καθιστά δυνατή την ασφαλιστική κάλυψη των δεικτοποιημένων κινδύνων μεταβολής των τιμών σε σχέση με τις καιρικές συνθήκες, τις φυσικές καταστροφές και τα αγαθά στις αναπτυσσόμενες χώρες, και αναμένεται να τεθεί σε λειτουργία στα μέσα του 2006. Πέρα από τα αυστηρά εμπορικά συμφέροντα, η μετοχική συμμετοχή στο GIIF κατά πάσα πιθανότητα θα περιλαμβάνει αναπτυξιακές τράπεζες όπως η ΕΤΕπ και η γερμανική εταιρεία επενδύσεων και ανάπτυξης (DEG). Η δυναμική συμμετοχή των ΚΜ στην διεθνή ειδική ομάδα για τη διαχείριση των κινδύνων που συνδέονται με τα βασικά προϊόντα θα αποδειχθεί ζωτική για τη βελτίωση της ανταλλαγής πληροφοριών όσον αφορά τις προσεγγίσεις για τη διαχείριση κινδύνων.

Στη συνέχεια των συζητήσεων με την ομάδα χωρών ΑΚΕ για μια διευκόλυνση φυσικών καταστροφών ΕΕ-ΑΚΕ, η Επιτροπή τώρα επίσης επεξεργάζεται πρόταση χρηματοδότησης για την αύξηση των δυνατοτήτων σε σχέση την πρόληψη / ετοιμότητα για τις καταστροφές στις περιφέρειες ΑΚΕ, με προϋπολογισμό 12 εκατομμυρίων ευρώ από το 9ο ΕΤΑ. Η δεύτερη φάση πρόκειται να συζητηθεί με τις εθνικές και τις περιφερειακές αρχές στο πλαίσιο της προετοιμασίας του 10του ΕΤΑ, με σκοπό τη συμπερίληψη του εν λόγω θέματος στο πλαίσιο των εγγράφων εθνικής και περιφερειακής στρατηγικής, συγκεκριμένα για τις χώρες και τις περιφέρειες που είναι επιρρεπείς στις καταστροφές.

Λαμβάνοντας υπόψη άλλες πρωτοβουλίες που αναλήφθηκαν του 2005 για την αντιμετώπιση των αρνητικών επιπτώσεων εξωγενών πληγμάτων (συμπεριλαμβανομένης της ρύθμισης του χρέους μετά το τσουνάμι από τον όμιλο του Παρισιού, και της διευκόλυνσης εξωγενών πληγμάτων του ΔΝΤ ) και τη συνέχιση της λειτουργίας των υφιστάμενων μηχανισμών ( FLEX για τις χώρες ΑΚΕ), είναι όλο και σημαντικότερο να διαθέτουν τα διάφορα μέσα καλό συντονισμό και να παρέχουν συμπληρωματικές απαντήσεις στα πλήγματα. Επιπλέον , η διεθνής κοινότητα πρέπει να εξασφαλίσει ότι η ανταπόκριση είναι ταχεία, αξιόπιστη και εντάσσεται στο πλαίσιο μιας στρατηγικής που δίνει την κατάλληλη προσοχή στην πρόληψη κινδύνων και στον σχεδιασμό για τον περιορισμό κινδύνων. Η ευπάθεια στα εξωτερικά πλήγματα μπορεί να χρησιμοποιηθεί ως κριτήριο για τη χορήγηση αναπτυξιακής βοήθειας από την ΕΚ και τα ΚΜ ενώ η διαχείριση των πληγμάτων πρέπει να εξασφαλίζει, ότι οποιαδήποτε συμπληρωματική ενίσχυση είναι αντισυγκυριακή.

Η Επιτροπή καλεί το Συμβούλιο να συμβάλει στην υποστήριξη της διευκόλυνσης ασφάλισης του γενικού δείκτη (GIIF) με σκοπό τη διευκόλυνση της πρόσβασης των αναπτυσσόμενων χωρών στα μέσα ασφάλισης που βασίζονται στην αγορά.

8. ΔΕΣΜΕΥΣΗ ΓΙΑ ΤΗΝ ΑΠΟΣΥΝΔΕΣΗ ΤΗΣ ΒΟΗΘΕΙΑΣ

Η πλειονότητα των ΚΜ - μελών της ΕΑΒ έχουν αποσυνδέσει πλήρως τη διμερή τους βοήθεια και το 40% των υπολοίπων εξετάζουν το ενδεχόμενο να διευρύνουν περαιτέρω την πρόσβαση στην αναπτυξιακή βοήθεια πέρα από το τρέχον επίπεδο αποσύνδεσης.

Επιπλέον, περισσότερα από τα μισά ΚΜ κατάργησαν οποιεσδήποτε προϋποθέσεις που συνδέονται με τη διοχέτευση των πόρων τους μέσω των φορέων του ΟΗΕ ή των ΜΚΟ, συμπεριλαμβανομένων και αρκετών νέων ΚΜ. Επιπλέον, ένα τρίτο των κρατών μελών θέσπισε σύστημα τοπικών προτιμήσεων με στόχο τη δημιουργία τοπικών ικανοτήτων και την ενίσχυση των τοπικών αγορών.

Το Δεκέμβριο του 2005, η ΕΚ ενέκρινε δύο κανονισμούς που ανοίγουν την πρόσβαση στην εξωτερική βοήθεια ΕΚ σε όλα τα επίπεδα. Περισσότερα από τα δύο τρίτα της βοήθειας της ΕΚ που διοχετεύτηκε μέσω γεωγραφικών ή θεματικών μέσων είναι πλέον σε μεγάλο βαθμό αποσυνδεδεμένη. Το υπόλοιπο μέρος της βοήθειας πρόκειται να αποσυνδεθεί προς τις αναπτυσσόμενες χώρες και προς όλους τους δωρητές εφόσον και μόλις αποσυνδέσουν τη δική τους βοήθεια.

Όλα τα ΚΜ της Ε.Ε. συμφώνησαν σε περαιτέρω επέκταση του πεδίου της σύστασης ΟΟΣΑ/ΕΑΒ για την αποσύνδεση της βοήθειας στις ΛΑΧ και απηύθυναν έκκληση για την πλήρη αποσύνδεση της διατροφικής βοήθειας και της μεταφοράς της. Από αυτή την άποψη, η Επιτροπή αποδοκιμάζει το γεγονός ότι η πρόοδος εξακολουθεί να εμποδίζεται από αρνητικές εμπορικές προσεγγίσεις που προωθούνται από άλλους δωρητές.

Η Επιτροπή τονίζει εκ νέου το καθήκον της να εξασφαλίσει τη συνεκτικότητα της ενιαίας αγοράς και τη βούλησή της να παρακολουθεί, σύμφωνα με τη συνθήκη, την πρόσβαση όλων των ΚΜ στις δημόσιες συμβάσεις σε άλλα ΚΜ, συμπεριλαμβανομένου και του κλάδου της ανάπτυξης.

Η Επιτροπή συνιστά στο Συμβούλιο να συνεχίσει τις προσπάθειες του για την προώθηση περαιτέρω αποσύνδεσης της διατροφικής βοήθειας και της μεταφοράς της, σύμφωνα με την εντολή διαπραγμάτευσης που εγκρίθηκε ενόψει της αναθεώρησης της σύμβασης του Λονδίνου.

9. ΔΙΕΘΝΗ ΔΗΜΟΣΙΑ ΑΓΑΘΑ (ΔΔΑ)

Η δέσμευση για τα ΔΔΑ συνδέεται με τη διαθεσιμότητα και το περιεχόμενο της τελικής έκθεσης της ειδικής ομάδας δράσης για τα διεθνή δημόσια αγαθά. Πολλά ΚΜ και η Επιτροπή θεωρούν ότι η ειδική ομάδα δράσης παρείχε πολύτιμη συμβολή στην προβολή της συζήτησης και στην αύξηση της ευαισθητοποίησης για τα διεθνή δημόσια αγαθά, αποδοκιμάζουν την καθυστέρηση της κοινοποίησης της τελικής έκθεσης και προσβλέπουν στην οριστική της δημοσιοποίηση. Η Επιτροπή επίσης σημειώνει ότι οι νέες φιλόδοξες δεσμεύσεις για τη ανάπτυξη, ιδίως αυτές στις οποίες προέβη η Ε.Ε. (συγκεκριμένα οι αυξημένοι όγκοι ΕΑνΒ και η «ευρωπαϊκή κοινή αντίληψη για την ανάπτυξη») συνοδεύονται από μείωση του ενδιαφέροντος για μια προσέγγιση ΔΔΑ, και συγκεκριμένα, όσον αφορά τη χρηματοδότησή τους. Σε αυτό το πλαίσιο, η Επιτροπή καλεί το Συμβούλιο να απευθύνει έκκληση στην διεθνή ειδική ομάδα δράσης για τα διεθνή δημόσια αγαθά να επιταχύνει την κοινοποίηση της τελικής της έκθεσης.

10. ΜΕΤΑΡΡΥΘΜΙΣΗ ΤΩΝ ΔΙΕΘΝΩΝ ΧΡΗΜΑΤΟΠΙΣΤΩΤΙΚΩΝ ΙΔΡΥΜΑΤΩΝ

Η συντριπτική πλειονότητα των ΚΜ τάσσονται υπέρ συστηματικότερων κοινών δηλώσεων από τους αντιπροσώπους των ΚΜ της Ε.Ε. στα διοικητικά συμβούλια των διεθνών χρηματοπιστωτικών ιδρυμάτων και ενός πιο επίσημου μηχανισμού συντονισμού μεταξύ των ΚΜ της Ε.Ε. για θέματα ΠΤ που έχουν στρατηγική σημασία για την Ε.Ε.

Με την όσο το δυνατόν συχνότερη υποβολή των κοινών δηλώσεων , η Ε.Ε. θα αυξήσει την προβολή της και την επιρροή της στα ΔΧΙ σύμφωνα με τη «ευρωπαϊκή κοινή αντίληψη για τη ανάπτυξη» και τη στρατηγική της Ε.Ε. για την Αφρική. Η Επιτροπή έχει δημιουργήσει διϋπηρεσιακό δίκτυο για την υποστήριξη της εν λόγω διαδικασίας.

Τα ΚΜ εξέφρασαν επίσης γενική ικανοποίηση για το βελτιωμένο άτυπο συντονισμό μεταξύ των εκτελεστικών διευθυντών Ε.Ε. στα πλαίσια του ΔΝΤ και της ΠΤ στην Ουάσινγκτον, που έχει λάβει τη μορφή τακτικών συνεδριάσεων συντονισμού στις οποίες η Επιτροπή συμμετέχει ενεργά. Ενώ η οικονομική και χρηματοοικονομική επιτροπή (EFC) συγκρότησε ειδική υποεπιτροπή για το συντονισμό της δέσμευσης της Ε.Ε. σε θέματα ΔΝΤ και σχετικά θέματα (SCIMF), δεν υπάρχει επίσημος μηχανισμός συντονισμού για θέματα ΠΤ. Οι ετήσιες επισκέψεις των εκτελεστικών διευθυντών Ε.Ε. από την ΠΤ στα θεσμικά όργανα της Ε.Ε. έχουν καταλυτική επίδραση στη συνεργασία. Πρέπει να αναπτυχθούν παρόμοιοι μηχανισμοί για την ανάπτυξη της ανεκτικότητας της Ε.Ε. μεταξύ των εκτελεστικών διευθυντών από τις τράπεζες περιφερειακής ανάπτυξης , όπου η συλλογική μετοχική εκπροσώπηση της Ε.Ε. είναι ουσιαστική, όπως η Τράπεζα Ανάπτυξης της Αφρικής, η Τράπεζα Ανάπτυξης της Ασίας και η Διαμερικανική Τράπεζα Ανάπτυξης. Η Επιτροπή πρόκειται σύντομα να διοργανώσει επίσκεψη των εκτελεστικών διευθυντών ΕΕ των τραπεζών περιφερειακής ανάπτυξης στα ευρωπαϊκά θεσμικά όργανα.

Η Επιτροπή καλεί το Συμβούλιο:

- να υποστηρίξει τη δημιουργία άτυπου μηχανισμού συντονισμού μεταξύ των ευρωπαίων εκτελεστικών διευθυντών των Τραπεζών Περιφερειακής Ανάπτυξης , σε συνεργασία με την Επιτροπή, όταν η συλλογική μετοχική εκπροσώπηση της Ε.Ε. είναι ουσιαστική, ανάλογα με την ισχύουσα πρακτική στην Παγκόσμια Τράπεζα·

- να εξασφαλίσει ότι οι συνεδριάσεις συντονισμού της Ε.Ε. με τη συμμετοχή το αντιπροσώπων της Επιτροπής πραγματοποιούνται συστηματικά πριν από τη λήψη σημαντικών αποφάσεων από τα διοικητικά συμβούλια των ΔΧΙ, στα οποία η μετοχική συμμετοχή της Ε.Ε. είναι ουσιαστική·

- να προωθήσει την μεγαλύτερη διαφάνεια μεταξύ των εκτελεστικών διευθυντών και της Επιτροπής, διαβιβάζοντας σε πρώτο στάδιο, έγκαιρα και τακτικά, τα έγγραφα του Διοικητικού Συμβουλίου του ΔΝΤ, της ΠΤ και των τραπεζών περιφερειακής ανάπτυξης στην Επιτροπή.

11. ΕΜΠΟΡΙΟ ΚΑΙ ΑΝΑΠΤΥΞΗ

Σε συνέχεια του Συμβουλίου του Μαΐου 2005, η Ε.Ε. εμβαθύνει περαιτέρω τις δεσμεύσεις της σχετικά με τη βοήθεια που συνδέεται με το εμπόριο (Trade-related Αssistance - TRA). Κατά τη σύνοδο κορυφής της G8 ο Πρόεδρος της Επιτροπής κ. Barroso απηύθυνε έκκληση για την αύξηση της βοήθειας ΕΚ για το εμπόριο σε ένα δισεκατομμύριο ευρώ ετησίως. Το Σεπτέμβριο 2005 το Συμβούλιο[10] συμφώνησε ότι τα κράτη μέλη θα επιχειρήσουν να αυξήσουν συλλογικά την TRA σε 1 δισ. ευρώ ετησίως έως το 2010. Κατά συνέπεια, η συνδυασμένη συνεισφορά Ε.Ε. πρέπει να φτάσει τα 2 δις ευρώ. Τα ΚΜ και η ΕΕ επίσης απηύθυναν έκκληση για την παροχή της κατάλληλης και προβλέψιμης χρηματοδότησης ενός αναβαθμισμένου και ενισχυμένου ολοκληρωμένου πλαισίου (ΟΠ) (Integrated Framework - IF ), Με δέκα εκατομμύρια ευρώ να διοχετεύονται ως συνεισφορά της ΕΚ στο αναβαθμισμένο ΟΠ, η Επιτροπή είναι προετοιμασμένη να εξετάσει δυνατότητες για την ομαδοποίηση πόρων των ΚΜ και της ΕΚ με σκοπό την αναβάθμιση της αποτελεσματικότητας της TRA, και στο πλαίσιο μελλοντικών εκδόσεων της εν λόγω έκθεσης θα εξετάσει κατά πόσο η Επιτροπή και τα ΚΜ τηρούν τις εν λόγω δεσμεύσεις.

Σε συνέχεια της υπουργικής διακήρυξης του ΠΟΕ στο Χονγκ Κονγκ πρόκειται να συγκροτηθεί ειδική ομάδα κρούσης για τη βοήθεια για το εμπόριο, στο πλαίσιο της οποίας η Επιτροπή προτίθεται να εργαστεί για τη σθεναρή διατήρηση της «βοήθειας για το εμπόριο», και της σχετικής ημερήσιας διάταξης, σε συντονισμό με τα ΚΜ κα με χρήση εδραιωμένων διαύλων.

Η αξιολόγηση του συντονισμού της Ε.Ε. για την TRA 2005-06 καταλήγει στο συμπέρασμα ότι η άτυπη ομάδα εμπειρογνωμόνων για το εμπόριο και την ανάπτυξη της Ε.Ε. παραμένει το κύριο εργαλείο στον ανώτατο βαθμό για το συντονισμό μεταξύ της Επιτροπής και των ΚΜ. Άλλα βασικά πορίσματα περιλαμβάνουν: ανταλλαγή πληροφοριών στον ανώτατο βαθμό κυρίως από την Επιτροπή στα ΚΜ και όχι αντίστροφα· ο ενδοκρατικός συντονισμός είναι ιδιαίτερα ad hoc διαδικασία που έχει επιτύχει την αποφυγή της αλληλοεπικάλυψης, αλλά πρέπει ακόμα να ωριμάσει σε μια κοινή στρατηγική απάντηση των αναγκών TRA· ορισμένα ΚΜ συμβάλλουν στη διαμόρφωση πολυμερών πρωτοβουλιών, αλλά δεν υπάρχει κοινή στρατηγική Ε.Ε. για τέτοιες πρωτοβουλίες.

Σε αυτό το πλαίσιο, η Επιτροπή καλεί το Συμβούλιο:

- να εφαρμόσει τα συμπεράσματα της «βοήθειας για το εμπόριο», συγκεκριμένα με αποτελεσματική και έγκαιρη παράδοση, από τα ΚΜ, των στόχων για τους όγκους βοήθειας TRA μέχρι το 2010· να καταβάλει προσπάθειες για αποτελεσματικότερες και αυξημένες δραστηριότητες σε σχέση με την υποδομή για το εμπόριο· να υποστηρίξει την αναβάθμιση του ΟΠ και να παράσχει αξιόπιστη στήριξη για τη διευκόλυνση της προσαρμογής του εμπορίου·

- να συμβάλει στη βελτιωμένη ένταξη της διάστασης του εμπορίου στη μείωση της φτώχειας και στις αναπτυξιακές στρατηγικές · να χρησιμοποιήσει συστηματικά τις αξιολογήσεις για τις ανάγκες του εμπορίου και, στο μέτρο του δυνατού, από κοινού για τον προγραμματισμό της TRA·

- να βελτιώσει περαιτέρω τις προσπάθειες συντονισμού της Ε.Ε. στο ανώτατο και στο τομεακό επίπεδο· στο ανώτατο επίπεδο, η άτυπη ομάδα εμπειρογνωμόνων εμπορίου και ανάπτυξης πρέπει να αξιοποιείται συστηματικότερα για τη διάδοση πληροφοριών, και βέλτιστων πρακτικών· σε επίπεδο κλάδου το αναβαθμισμένο ΟΠ ή, εφόσον ισχύουν, οι αξιολογήσεις για τις ανάγκες του εμπορίου πρέπει να περιλαμβάνουν ισχυρό μηχανισμό συντονισμού· επίσης, να παρέχει έγκαιρη και πλήρη ενημέρωση για τις δεσμεύσεις TRA στη βάση δεδομένων της Ντόχα.

12. Συμπερασματα

Σε συνέχεια των εξαιρετικών προσπαθειών που κατέβαλε η ΕΕ το 2005 ώστε να συμβάλει σε ένα θετικό αποτέλεσμα της Συνόδου Κορυφής των ΗΕ με τον καθορισμό νέων και φιλόδοξων δεσμεύσεων και με την ενίσχυση του πλαισίου της ΕΕ μέσω της ευρωπαϊκής κοινής αντίληψης για την ανάπτυξη και της στρατηγικής EΕ-Aφρικής, η υλοποίηση των εν λόγω υποσχέσεων έχει δρομολογηθεί. Η EΕ, παρά ορισμένες δυσκολίες, φαίνεται ότι θα είναι προετοιμασμένη να επιτύχει τους ενδιάμεσους στόχους της για την ΕΑνΒ του 2006. Η δρομολόγηση των στόχων του 2010 θα απαιτήσει συμπληρωματικές προσπάθειες και αξιόπιστες ενέργειες με την υποστήριξη της κοινής γνώμης. Η επικοινωνία για την αναπτυξιακή δραστηριότητα της ΕΕ πρέπει να ενισχυθεί. Ορισμένα ΚΜ εισάγουν καινοτόμες πηγές χρηματοδότησης, ενώ η Πολυμερής Πρωτοβουλία για την ελάφρυνση του χρέους ανταποκρίνεται στις ανησυχίες της ΕΕ για τη βιωσιμότητα του χρέους των φτωχών χωρών. Τώρα επιβάλλεται να συμφωνηθούν τα συγκεκριμένα παραδοτέα στοιχεία για την αποτελεσματικότητα της βοήθειας, π.χ. το κοινό πλαίσιο της ΕΕ για τις εθνικές στρατηγικές [11]και το Σχέδιο Δράσης.

ΠΑΡΑΡΤΗΜΑ

Συνοψη των αναθεωρημενων δεσμευσεων της ΕΕ

για τη Χρηματοδότηση της ανάπτυξης και την αποτελεσματικότητα της βοήθειας το 2005

Απόσπασμα των συμπερασμάτων του Συμβουλίου για τους Αναπτυξιακούς Στόχους Της Χιλιετίας, της 24ης Μαΐου 2005, συμπεριλαμβανομένων παραπομπών στα συμπεράσματα του Συμβουλίου για τη Διεθνή Διάσκεψη για τη χρηματοδότηση της ανάπτυξης της 14ης Μαρτίου 2002, και των συμπερασμάτων του Συμβουλίου της 9ης Δεκεμβρίου 2005 σχετικά με τη βοήθεια για το εμπόριο

1. ΕΑνΒ

1.1 Αυξημένοι όγκοι ΕΑνΒ πέρα από το 2006: «Για την επίτευξη των ΑΣΧ απαιτείται επειγόντως αύξηση της ΕΑνΒ. Στα πλαίσια της υλοποίησης της υφιστάµενης δέσµευσης για την επίτευξη του διεθνώς συµφωνηθέντος στόχου για 0,7% ΕΑνΒ/ΑΕΕ, η ΕΕ σηµειώνει µε ικανοποίηση ότι τα κράτη µέλη της ακολουθούν την ορθή πορεία για την επίτευξη του στόχου του 0,39% το 2006 για τους όγκους ΕΑνΒ που περιέχονται στις δεσµεύσεις της Βαρκελώνης. Επί του παρόντος, τέσσερις χώρες στις πέντε, που υπερβαίνουν το στόχο των 0,7% που όρισε ο ΟΗΕ για την ΕΑνΒ/ΑΕΕ είναι κράτη µέλη της Ευρωπαϊκής Ένωσης. Πέντε άλλες έχουν δεσµευθεί όσον αφορά χρονοδιάγραµµα για την επίτευξη του στόχου αυτού. Ενώ επιβεβαιώνει την αποφασιστικότητά της να επιτύχει τους στόχους αυτούς, η ΕΕ συµφωνεί για έναν νέο συλλογικό ενωσιακό στόχο ύψους 0,56% ΕΑνΒ/ΑΕΕ µέχρι το 2010, που θα οδηγήσει σε 20 επί πλέον δισεκατοµµύρια ευρώ ετησίως ΕΑΒ µέχρι το 2010.

i. Τα κράτη µέλη, που δεν έχουν ακόµη επιτύχει επίπεδο 0,51% ΕΑνΒ/ΑΕΕ, αναλαµβάνουν, στα πλαίσια των οικείων χρηµατοδοτικών διαδικασιών, να φθάσουν αυτό το επίπεδο µέχρι το 2010, ενώ εκείνα που έχουν ήδη υπερβεί το επίπεδο αυτό αναλαµβάνουν να συνεχίσουν τις προσπάθειές τους·

ii. Τα κράτη µέλη, που προσχώρησαν στην ΕΕ µετά το 2002 και δεν έχουν επιτύχει επίπεδο 0,17% ΕΑνΒ/ΑΕΕ, θα επιδιώξουν, στα πλαίσια των οικείων χρηµατοδοτικών διαδικασιών, να αυξήσουν την ΕΑνΒ τους προκειµένου να φθάσουν το επίπεδο αυτό µέχρι το 2010, ενώ εκείνα που έχουν ήδη υπερβεί το επίπεδο αυτό αναλαµβάνουν να συνεχίσουν τις προσπάθειές τους·

iii. Τα κράτη µέλη αναλαµβάνουν να επιτύχουν το στόχο 0,7% ΕΑνΒ/ΑΕΕ µέχρι το 2015, ενώ εκείνα που έχουν ήδη επιτύχει το στόχο, δεσµεύονται να εξακολουθήσουν να υπερβαίνουν το στόχο αυτόν τα κράτη µέλη που προσχώρησαν στην ΕΕ µετά το 2002, θα επιδιώξουν να αυξήσουν σε ποσοστό 0,33% το ΕΑνΒ/ΑΕΕ τους µέχρι το 2015.»

1.2 Εστίαση στην Αφρική: «Η ΕΕ θα αυξήσει την οικονοµική της βοήθεια προς την νοτίως της Σαχάρας Αφρική και θα παράσχει συλλογικά τουλάχιστον το 50% της συµφωνηθείσας αύξησης των πόρων ΕΑΒ στην αφρικανική ήπειρο, σεβόµενη παράλληλα πλήρως τις προτεραιότητες των επιµέρους κρατών µελών όσον αφορά την αναπτυξιακή βοήθεια.»

1.3 Στόχος ΕΑνΒ 2006 (Συμπεράσματα του Συμβουλίου της 14ης Μαρτίου 2002): «…τα κράτη μέλη εκείνα που δεν έχουν ακόμη πετύχει τον στόχο του 0,7% δεσμεύονται - ως ένα πρώτο σημαντικό βήμα - μεμονωμένα να αυξήσουν το μέγεθος της χορηγούμενης ΕΑνΒ … στο πλαίσιο των αντίστοιχων χρηματοδοτικών διαδικασιών τους, …., ούτως ώστε συλλογικά να έχει επιτευχθεί έως το 2006 ένας μέσος όρος της Ευρωπαϊκής Ένωσης ύψους 0,39%. Για την επίτευξη αυτού του στόχου, όλα τα κράτη μέλη της Ευρωπαϊκής Ένωσης θα προσπαθήσουν οπωσδήποτε να επιτύχουν, στο πλαίσιο των αντίστοιχων χρηματοδοτικών διαδικασιών τους, τουλάχιστον τον στόχο του 0,33% ΕΑνΒ/ΑΕΕ, έως το 2006.»

2. Καινοτομες πηγες χρηματοδοτησης

«Το Συµβούλιο θα εξακολουθεί να εξετάζει τις πλέον ελπιδοφόρες δυνατότητες καινοτόµων πηγών χρηµατοδότησης της ανάπτυξης, προκειµένου να αυξήσει τους διαθέσιµους πόρους µε σταθερό και προβλέψιµο τρόπο· σηµειώνει δε ότι ορισµένα κράτη µέλη σκοπεύουν να θεσπίσουν φόρο αλληλεγγύης επί των αεροπορικών εισιτηρίων.»

3. Χρεοσ

«Η ΕΕ παραµένει προσηλωµένη στην εξεύρεση λύσεων, σε συνεργασία µε τα ∆ιεθνή Χρηµατοπιστωτικά Ιδρύµατα, για µη βιώσιµες επιβαρύνσεις χρέους, και είναι δεσµευµένη για την πλήρη εφαρµογή της ενισχυµένης πρωτοβουλίας HIPC (Υπερχρεωµένες φτωχές χώρες). Θα είναι ζωτικής σηµασίας να συµφωνηθούν η εµβέλεια και οι λεπτοµέρειες για περαιτέρω πολυµερή ελάφρυνση χρέους προκειµένου να εξασφαλισθεί η µακροπρόθεσµη βιωσιµότητα χρέους µε βάση προσέγγιση κατά περίπτωση.

Η ΕΕ θα συνεχίσει και θα εντείνει τις προσπάθειες για την αποκατάσταση και τη διατήρηση της βιωσιµότητας του χρέους, µε βάση προσέγγιση κατά περίπτωση, µεταξύ άλλων

(α) µε τη διερεύνηση δυνατοτήτων για µηχανισµούς προσωρινής αναστολής της εξυπηρέτησης του χρέους για τις αναπτυσσόµενες χώρες που υφίστανται εξωγενή πλήγµατα,

(β) ειδικά µέτρα για χώρες σε µετασυγκρουσιακή κατάσταση µε καθυστερούµενα που, εποµένως, δεν πληρούν ακόµη τα κριτήρια της πρωτοβουλίας HIPC.»

4. Aποτελεσματικοτητα της βοηθειας

«Η ΕΕ θα συνεχίσει και θα εντείνει τις προσπάθειες για την αποκατάσταση και τη διατήρηση της βιωσιµότητας του χρέους, µε βάση προσέγγιση κατά περίπτωση, µεταξύ άλλων

(α) µε τη διερεύνηση δυνατοτήτων για µηχανισµούς προσωρινής αναστολής της εξυπηρέτησης του χρέους για τις αναπτυσσόµενες χώρες που υφίστανται εξωγενή πλήγµατα,

(β) ειδικά µέτρα για χώρες σε µετασυγκρουσιακή κατάσταση µε καθυστερούµενα που, εποµένως, δεν πληρούν ακόµη τα κριτήρια της πρωτοβουλίας HIPC.

Κατά τις προπαρασκευαστικές εργασίες για το Φόρουµ Υψηλού Επιπέδου του Παρισιού, το Συµβούλιο εκπόνησε, στις 22 Νοεµβρίου 2004, γενική ενωσιακή απάντηση µε την έκθεση για την «Προαγωγή του συντονισµού, της εναρµόνισης και της ευθυγράµµισης». Η ΕΕ θα µεριµνήσει για την υλοποίηση των συγκεκριµένων συστάσεων της έκθεσης αυτής, συµπεριλαµβανοµένων ενός αποτελεσµατικότερου πλαισίου για την αναπτυξιακή βοήθεια σε ενωσιακό επίπεδο και της κατανοµής των εργασιών και της συµπληρωµατικότητας σε επίπεδο χώρας στο πλαίσιο κοινού πολυετούς προγραµµατισµού ο οποίος θα βασίζεται στις στρατηγικές της χώρας εταίρου για τη µείωση της φτώχειας.

Η ΕΕ δεσµεύεται πλήρως για την έγκαιρη εφαρµογή και την παρακολούθηση της υλοποίησης, αφενός µεν, της ∆ήλωσης του Παρισιού για την Αποτελεσµατικότητα της Ενίσχυσης, µεταξύ άλλων, καθορίζοντας παρακολουθήσιµους στόχους για το 2010, αφετέρου δε, των συγκεκριµένων δεσµεύσεων που ανέλαβε η ΕΕ κατά το Φόρουµ του Παρισιού.»

5. Πιο προβλεψιμοι, λιγοτερο ευμεταβλητοι μηχανισμοι βοηθειασ

«Για να ανταποκριθεί καλύτερα στην ανάγκη για σταθερούς πόρους και ενόψει της αναµενόµενης αύξησης των ροών ΕΑΒ, η ΕΕ θα εκπονήσει νέους, πλέον προβλέψιµους και λιγότερο ευµετάβλητους µηχανισµούς ενίσχυσης. Οι µηχανισµοί αυτοί θα µπορούσαν να συνίστανται στην παροχή στοιχειώδους επιπέδου δηµοσιονοµικής ενίσχυσης, η οποία θα εξασφαλίζεται µεσοπρόθεσµα και θα συνδέεται µε τις επιδόσεις των πολιτικών των χωρών εταίρων, ιδίως όσον αφορά την προσήλωση στην επίτευξη των ΑΣΧ στο πλαίσιο των εθνικών στρατηγικών για τη µείωση της φτώχειας.»

6. Εξωγενη πληγματα

«Προκειµένου να µετριαστούν οι συνέπειες εξωγενών πληγµάτων, συµπεριλαµβανοµένης της αστάθειας των τιµών, στις οικονοµίες των αναπτυσσόµενων χωρών, η ΕΕ θα υποστηρίξει την έναρξη λειτουργίας ασφαλιστικών συστηµάτων που θα βασίζονται στην αγορά και θα διερευνήσει δυνατότητες για προσωρινή αναστολή της εξυπηρέτησης του χρέους κατά περίπτωση. Εξάλλου, η ΕΕ θα ενισχύσει και θα βελτιώσει την πρόσβαση στους υπάρχοντες χρηµατοδοτικούς µηχανισµούς, όπως αυτούς που προβλέπονται στη Συµφωνία του Κοτονού (FLEX), προκειµένου να παράσχει βραχυπρόθεσµη κάλυψη έναντι των συνεπειών των πληγµάτων αυτών στο εισόδηµα των χωρών.»

7. Αποσυνδεση της βοηθειασ

«Αντιµετωπίζοντας την πρόκληση της αποσύνδεσης της βοήθειας, µέσω της έκδοσης, το συντοµότερο δυνατόν και βάσει σχετικής πρότασης της Επιτροπής, κανονισµού για την πρόσβαση στην κοινοτική εξωτερική βοήθεια· η ΕΕ θα υποστηρίξει τις συζητήσεις που διεξάγονται σε διεθνές επίπεδο για την περαιτέρω αποσύνδεση της βοήθειας πέραν των υφιστάµενων συστάσεων της Επιτροπής Αναπτυξιακής Βοήθειας του ΟΟΣΑ.»

8. Διεθνη δημοσια αγαθα (ΔΔΑ)

«Εξετάζοντας, βάσει της έκθεσης της Οµάδας ∆ράσης για τα Παγκόσµια ∆ηµόσια Αγαθά, τις δυνατότητες να θεσπίσει, µέχρι το 2006, ένα ενωσιακό Σχέδιο ∆ράσης για την παροχή ∆ιεθνών ∆ηµόσιων Αγαθών (∆∆Α) προτεραιότητας, και συµφωνώντας να εξετάσει τον τρόπο χρηµατοδότησής τους.»

9. Μεταρρυθμιση του Διεθνουσ Χρηματοπιστωτικου Συστηματος

9.1 Συμπεράσματα της 24ης Μαίου 2005: «Προάγοντας κοινή ευρωπαϊκή θέση για την ενίσχυση του λόγου των αναπτυσσόµενων χωρών και των χωρών σε µεταβατική φάση, και βελτιώνοντας περαιτέρω την ποιότητα του υφιστάµενου ενωσιακού συντονισµού στα ∆ΧΙ.»

9.2 Συμπεράσματα της 14ης Μαρτίου 2002: «Θα επηρεαστεί η μεταρρύθμιση του Διεθνούς Χρηματοπιστωτικού Συστήματος με την καταπολέμηση των καταχρήσεων της οικονομικής παγκοσμιοποίησης, την ενίσχυση της φωνής των αναπτυσσομένων χωρών στη διεθνή διαδικασία λήψεως αποφάσεων και την ενίσχυση της συνοχής μεταξύ του ΟΗΕ, των διεθνών χρηματοπιστωτικών ιδρυμάτων και του ΠΟΕ, που όμως θα διατηρήσουν τον αντίστοιχο ρόλο τους».

10. Εμποριο και Αναπτυξη

10.1 Συμπεράσματα της 24ης Μαίου 2005: «…η ΕΕ δεσµεύεται να βελτιώσει περαιτέρω και να συντονίσει καλύτερα τα προγράµµατα βοήθειας που σχετίζονται µε το εµπόριο και - ενόψει του ενδεχόµενου κόστους ενσωµάτωσης των αναπτυσσόµενων χωρών στο εµπορικό σύστηµα - να παράσχει πρόσθετη στήριξη για την προσαρµογή του εµπορίου και την ενσωµάτωση στην παγκόσµια οικονοµία. Συνεπώς, η ΕΕ συµφωνεί ότι οι διάφορες εναλλακτικές λύσεις που εκτίθενται στην ανακοίνωση για βελτιωµένη και αυξηµένη βοήθεια, συµπεριλαµβανοµένης εκείνης για ένα διεθνή µηχανισµό για προσαρµογή του εµπορίου και τη δηµιουργία υποδοµής, θα εξεταστούν περαιτέρω στο πλαίσιο της ΕΕ καθώς και µε τη διεθνή κοινότητα.»

«Η ΕΕ θα εξακολουθήσει να παρέχει στήριξη στις αναπτυσσόµενες χώρες ώστε να µπορέσουν να αξιοποιήσουν τις ευκαιρίες εµπορίου, ιδίως βοηθώντας τις να ενσωµατώσουν το εµπόριο στις εθνικές τους αναπτυξιακές στρατηγικές και να πραγµατοποιήσουν τις απαιτούµενες εσωτερικές µεταρρυθµίσεις.»

10.2 Συμπεράσματα της 9ης Δεκεμβρίου 2005: Ολοκληρωμένο πλαίσιο (ΟΠ) : «Έχοντας υπόψη ότι για την ενίσχυση του ΟΠ πρέπει να αντιμετωπιστούν όλες οι υπάρχουσες αδυναμίες του, η ΕΕ αποφασίζει ότι, στο πλαίσιο των διαθέσιμων πιστώσεων και σε συνεργασία με άλλους δωρητές, θα διαθέσει πόρους που θα εξασφαλίσουν την ενδεδειγμένη και σταθερή χρηματοδότηση του ενισχυμένου ΟΠ. Ορισμένα κράτη μέλη μπορεί εναλλακτικά να αποφασίσουν να χορηγήσουν βοήθεια για τον ίδιο σκοπό μέσω άλλων διαύλων.»

Βοήθεια που σχετίζεται με το εμπόριο : «Στο πλαίσιο των δεσμεύσεων που ανέλαβαν για μελλοντική αύξηση της αναπτυξιακής βοήθειας, τα κράτη μέλη και η Κοινότητα θα προσπαθήσουν να αυξήσουν τις συλλογικές δαπάνες της ΕΕ για παροχή συνδρομής που σχετίζεται με το εμπόριο (κατά τον ανωτέρω ορισμό), για την αντιμετώπιση των αναγκών που έχουν χαρακτηρισθεί ως προτεραιότητες στις στρατηγικές μείωσης της φτώχειας ή στα αναπτυξιακά προγράμματα των χωρών εταίρων με στόχο την επίτευξη ποσού 1 δισ. ευρώ ετησίως μέχρι το 2010, συμπεριλαμβανομένων των δαπανών για το ενισχυμένο ολοκληρωμένο πλαίσιο. Αυτό θα αυξήσει τη συνεισφορά της ΕΕ ως συνόλου, συμπεριλαμβανομένης της κοινοτικής συνεισφοράς, σε 2 δισ. ευρώ ετησίως μέχρι το 2010.»

[1] Συμπεράσματα του Συμβουλίου του Μαΐου 2005. «Αναπτυξιακοί στόχοι της χιλιετίας: Συμβολή της Ε.Ε. στην αναθεώρηση των ΑΣΧ στη Διάσκεψη Κορυφής των ΗΕ 2005».

[2] Κοινή δήλωση του Συμβουλίου και των αντιπροσώπων των Κυβερνήσεων των κρατών μελών συνελθόντων στα πλαίσια του Συμβουλίου, του Ευρωπαίϊκού Κοινοβουλίου και της Επιτροπής· έγγραφο Συμβουλίου 14820/05.

[3] Ευρωπαϊκό Συμβούλιο της 15-16.12.2005 «Η Ε.Ε. και η Αφρική:Προς μια στρατηγική εταιρική σχέση » (έγγραφο 15961/05 της 19.12.2005).

[4] « Βοήθεια για το εμπόριο» έγγραφο Συμβουλίου 15579/05 DEVGEN 250 RELEX 748 της 09.12.2005.

[5] «EU monitoring of Financing for Development Aid Effectiveness: Starting to deliver on the new commitments» SEC(2006) 294.

[6] «Δημοσιονομικές προοπτικές 2007 – 2013» - Έγγραφο Συμβουλίου 15915/05 CADREFIN 268 της 19.12.2005.

[7] «Nouvelles sources de financement pour le développement: Une revision des choix » SEC(2005) 467 της 05.04.2005· «An analysis of a possible contribution based on airline tickets as a new source of financing development» SEC(2005) 733 της 15.06.2005· «A possible contribution based on airline tickets as a new source of financing development: technical reflections in the run up to the UN High Level Event» SEC(2005) 1067 της 01.09.2005 .

[8] Ανακοίνωση της Επιτροπής «EU aid: delivering more, better and faster” COM(2006) 87.

[9] Συμπεράσματα του Συμβουλίου της 22.11.2005 «Συζήτηση προσανατολισμού όσον αφορά την αποτελεσματικότητα της εξωτερικής δράσης της ΕΕ» (έγγρ. 14821/05 DEVGEN230 RELEX 679).

[10] «Βοήθεια για το εμπόριο» Έγγραφο Συμβουλίου 15579/05 DEVGEN 250 RELEX 748 της 09.12.2005.

[11] « Increasing the impact of EU aid: a common framework for drafting country strategy papers and joint multiannual programming» COM(2006) 88 ;« EU Aid: Delivering more, better and faster» COM(2006) 87.